༼ཏ༽༄༅། །སྡོམ་གསུམ་ཁ་སྐོང་གི་བསྡུས་དོན་བཞུགས་སོ།། བླ་མ་དང་ལྷག་པའི་ལྷ་མཆོག་མགོན་པོ་འཇམ་པའི་དབྱངས་ལ་ཕྱག་འཚལ་ལོ། །སྡོམ་པ་གསུམ་གྱི་རབ་ཏུ་དབྱེ་བའི་ཁ་སྐོང་གཞི་ལམ་འབྲས་གསུམ་གསལ་བར་བྱེད་པའི་ལེགས་བཤད་འོད་ཀྱི་སྣང་བ་ཞེས་བྱ་བ་འདི་ལ་དོན་གསུམ་སྟེ། རྩོམ་པ་ལ་འཇུག་པ་ཀླད་ཀྱི་དོན། བརྩམ་པར་བྱ་བ་གཞུང་གི་དོན། བརྩམས་པ་མཐར་ཕྱིན་པ་མཇུག་གི་དོན་ནོ། །དང་པོ་ལ་གསུམ་སྟེ། མཚན་གྱི་དོན།་་་་་སྡོམ་པ། མཆོད་པར་བརྗོད་པ། བརྩམ་པར་དམ་བཅའ་བའོ།་་་་་རྒྱལ་བའི། །གཉིས་པ་ལ་གཉིས་ཏེ། འགྱུར་ཕྱག་དང་མཚུངས་པའི་མཆོད་བརྗོད་དང་།་་་་་རྗེ་བཙུན། བརྗོད་བྱ་དང་མཐུན་པའི་མཆོད་བརྗོད་དོ།་་་་་ཡོན་ཏན། །གཉིས་པ་བརྩམ་པར་བྱ་བ་གཞུང་གི་དོན་ལ་གཉིས་ཏེ། དོན་གསུམ་ངོས་གཟུང་བའི་སྒོ་ནས་ལུས་མདོར་བསྟན། ལུང་རིགས་ཀྱིས་རྣམ་པར་དཔྱད་པའི་སྒོ་ནས་ཡན་ལག་རྒྱས་པར་བཤད་པའོ། །དང་པོ་ལ་གསུམ། གཞི་ངོས་གཟུང་།་་་་་རང་བཞིན། ལམ་ངོས་གཟུང་།་་་་་ཐེག་གསུམ། འབྲས་སུ་ངོས་གཟུང་བའོ།་་་་་གནས་གྱུར། །གཉིས་པ་ལ་གསུམ་སྟེ། གཞིའི་སྐབས། ལམ་གྱི་སྐབས། འབྲས་བུའི་སྐབས་སོ། །དང་པོ་ལ་གསུམ་སྟེ། རྣམ་གཞག་སྤྱིར་བསྟན། ལོག་རྟོག་བྱེ་བྲག་ཏུ་དགག གནད་ཀྱི་དོན་བསྡུས་ཏེ་བསྟན་པའོ།་་་་་མདོར་ན། །དང་པོ་ལ་གཉིས་ཏེ། །དངོས་པོར་སྨྲ་བའི་ལུགས།་་་་་གཞི་ལ། དབུ་མ་པའི་ལུགས་སོ། །འདི་ལ་བཞི་སྟེ། །བཀའ་སྲོལ་གཉིས་ཀྱི་ལུགས་ངོས་གཟུང་།་་་་་འདིར་ནི། ཡོན་ཏན་གྱི་ལྡོག་པ་སོ་སོར་འཆད་པའི་ཚུལ། དེས་ན་དགོངས་པ་གཅིག་ཏུ་གྲུབ་པ།་་་་་དེས་ན། དེ་ཉིད་ཀྱི་མཚན་གྱི་རྣམ་གྲངས་བསྟན་པའོ། །གཉིས་པ་ལ་གསུམ་སྟེ། རྒྱུད་བླར་ཇི་སྙེད་པའི་ལྡོག་པ་བཤད་ཚུལ།་་་་་དེ་འང་། རིགས་ཚོགས་ལས་ཇི་ལྟ་བའི་ལྡོག་པ་བཤད་ཚུལ།་་་་་ཀླུ་སྒྲུབ། བསྟོད་ཚོགས་ལས་བཟུང་འཇུག་གི་ལྡོག་པ་བཤད་ཚུལ་ལོ།་་་་་བསྟོད་པའི། །བཞི་པ་ལ་གཉིས་ཏེ། ཕར་ཕྱིན་ཐེག་པ་ནས་གསུངས་པའི་མཚན་གྱི་རྣམ་གྲངས།་་་་་ཆོས་དབྱིངས། རྡོ་རྗེ་ཐེག་པ་ནས་གསུངས་པའི་མཚན་གྱི་རྣམ་གྲངས་སོ།་་་་་ཟབ་མོའི། །གཉིས་པ་ལོག་རྟོག་བྱེ་བྲག་ཏུ་དགག་པ་ལ་ལྔ་སྟེ། དགག་བྱ་གཅད་པའི་མེད་དགག་སྙིང་པོར་འདོད་པ་དགག་པ། སྙིང་པོ་གཉིས་སུ་ཕྱེ་བ་ལ་དཔྱད་པ། འགྲོ་ཀུན་སྙིང་པོས་སྟོང་པར་འདོད་པ་དགག་པ། དག་པ་གཉིས་པོ་འགལ་བར་འདོད་པ་དགག་པ། སྙིང་པོ་དཔྱད་བཟོད་ཀྱི་བདེན་གྲུབ་ཏུ་འདོད་པ་དགག་པའོ། །དང་པོ་ལ་གཉིས་ཏེ། ཕྱོགས་སྔ་མ་བརྗོད་པ་དང་།་་་་་དེང་སང་། དེ་དགག་པའོ། །འདི་ལ་གཉིས་ཏེ་བདེན་པ་བཀག་ཙམ་གཞན་སེལ་ཡིན་པ།་་་་་འདི་ཉིད། དེས་ན་འཁོར་འདས་ཀྱི་གཞིར་མི་རུང་བའོ།་་་་་འདི་ལ། །གཉིས་པ་ལ་གསུམ་སྟེ། ཅི་ལྟར་གསུངས་པའི་ཚུལ།་་་་་ཁ་ཅིག དགོངས་པ་ངོས་གཟུང་བ།་་་་་ཟུང་འཇུག གཞན་དུ་རྟོག་པ་དགག་པའོ།་་་་་གནས་སུ། །གསུམ་པ་ལ་གཉིས་ཏེ། ཕྱོགས་སྔ་མ་བརྗོད་པ་དང་།་་་་་འགའ་ཞིག དེ་དགག་པའོ། །འདི་ལ་གསུམ་སྟེ། །ལུང་རིགས་ཀྱི་གནོད་བྱེད་བསྟན་པ། འཇམ་དབྱངས་བླ་མའི་དགོངས་པར་མི་འཐད་པ།་་་་་འཇམ་དབྱངས། མ་འཁྲུལ་པའི་གདམས་པ་སྦྱིན་པའོ། །དང་པོ་ལ་གཉིས་ཏེ། མདོར་བསྟན།་་་་་འདི་ནི། རྒྱས་པར་བཤད་པའོ། །འདི་ལ་གཉིས་ཏེ། འཇིག་རྟེན་གྱི་ཐ་སྙད་དང་འགལ་བ།་་་་་སྦྲུལ་གྱི། བསྟན་བཅོས་ཀྱི་ཐ་སྙད་དང་འགལ་བའོ།་་་་་དྲི་མེད། །གསུམ་པ་མ་འཁྲུལ་བའི་གདམས་པ་སྦྱིན་པ་ལ་གསུམ་སྟེ། ཕྱོགས་འཛིན་དོར་ནས་གཟུང་བར་གདམས་པ།་་་་་དེས་ན། དྲང་ངེས་ཀྱི་དགོངས་པ་ངོས་གཟུང་བ།་་་་་ཆོས་དབྱིངས། ཤེས་བྱེད་ཀྱི་ལུང་དང་སྦྱར་བའོ།་་་་་འདི་ཉིད། །བཞི་པ་དག་པ་གཉིས་པོ་འགལ་བར་འདོད་པ་དགག་པ་ལ་གཉིས་ཏེ། འདོད་པ་བརྗོད་པ་དང་།་་་་་ཁ་ཅིག་རང་། དེ་དགག་པའོ། །འདི་ལ་གསུམ་སྟེ། འགལ་བར་འདོད་པ་སྨད་པ།་་་་་དེ་སྨྲ། འགལ་བའི་རྒྱུ་མཚན་དགག་པ།་་་་་དག་ཆ། མི་འགལ་བའི་རྒྱུ་མཚན་བསྟན་པའོ།་་་་་དེས་ན། །ལྔ་པ་སྙིང་པོ་དཔྱད་བཟོད་ཀྱི་བདེན་གྲུབ་ཏུ་འདོད་པ་དགག་པ་ལ་གཉིས་ཏེ། ཕྱོགས་སྔ་མ་བརྗོད། དེ་ལ་དཔྱད་པ་བྱ་བའོ། །དང་པོ་ལ་གཉིས་ཏེ། སྒྲོ་སྐུར་སྤངས་ནས་སྨྲ་བ་པོ་ངོས་གཟུང་།་་་་་མཁྱེན་རབ། དེས་སྨྲས་པའི་གྲུབ་མཐའི་རྣམ་གཞག་གོ །འདི་ལ་ལྔ་སྟེ། གཞིའི་གནས་ཚུལ།་་་་་ཤེས་བྱ། འབྲས་བུ་ཐོབ་ཚུལ།་་་་་དོན་དམ། རང་སྟོང་གཞན་སྟོང་གི་ཁྱད་པར།་་་་་དོན་དམ། གཞི་འབྲས་དབྱེར་མེད་པའི་དོན།་་་་་དོན་དམ། མདོ་རྒྱུད་བསྟན་བཅོས་གྱི་དགོངས་པར་བསྟན་པའོ།་་་་་དཔལ་ཕྲེང་། །གཉིས་པ་ལ་གསུམ་སྟེ། སྒྲོ་སྐུར་སྤངས་ནས་དཔྱད་པར་དམ་བཅའ་བ།་་་་་འདི་ལ། སྒྲོ་སྐུར་སྤངས་པའི་དཔྱད་པ་དངོས། སྒྲོ་སྐུར་སྤངས་ནས་དཔྱད་པའི་རྒྱུ་མཚན་ནོ།་་་་་བདག་ནི། །གཉིས་པ་ལ་གཉིས་ཏེ། འདོད་པ་མཐུན་པ་བླང་བྱར་བསྟན།་་་་་གཞི་འབྲས། ལྷག་མ་ཐ་སྙད་དོན་དམ་དང་འགལ་བའོ། །འདི་ལ་གཉིས་ཏེ། །མདོར་བསྟན།་་་་་ལྷག་མ། རྒྱས་པར་བཤད་པའོ། །འདི་ལ་གཉིས་ཏེ། གཞི་འབྲས་ཀྱི་འདོད་ཚུལ་ཐ་སྙད་དང་འགལ་བ། གནས་ལུགས་ཀྱི་འདོད་ཚུལ་དོན་དམ་དང་འགལ་བའོ། །དང་པོ་ལ་གཉིས་ཏེ། གཞིའི་འདོད་ཚུལ་ཐ་སྙད་དང་འགལ་བ། འབྲས་བུའི་འདོད་ཚུལ་རིགས་པ་དང་འགལ་བའོ།་་་་་ཆོས་སྐུ། །དང་པོ་ལ་བཞི་སྟེ། དྲི་བཅས་སངས་རྒྱས་ཡིན་ན་ཐ་སྙད་མི་རུང་བར་ཐལ་བ། ཐ་སྙད་དང་འགལ་བ་སྐྱོན་དུ་མི་འགྱུར་བ་དགག་པ།་་་་་ཐ་སྙད་ཚེ། ཐ་སྙད་ཉིད་ལ་ཡང་སྔ་མ་ཁས་ལེན་པ་དགག་པ།་་་་་གལ་ཏེ་ཐ། དེས་ན་མཚན་བཏགས་ཕྱེ་བ་གནད་དུ་གཅེས་པའོ། །འདི་ལ་བཞི་སྟེ། མཚན་བཏགས་ཕྱེ་བ་དཔེ་དང་བཅས་ཏེ་བསྟན།་་་་་དེས་ན། དོན་ལ་མཚན་བཏགས་མི་ཕྱེ་བ་ལུང་རིགས་དང་འགལ།་་་་་གལ་ཏེ། དཔེ་ལ་མཚན་བཏགས་མི་ཕྱེད་པ་རྒྱ་བོད་ཀྱི་གཞུང་དང་འགལ། དེས་ན་འཁྲུལ་མེད་ཀྱི་གནད་བླང་བྱར་བསྟན་པའོ།་་་་་དེས་ན་གཞུང་། །གསུམ་པ་ལ་གསུམ་སྟེ། རྒྱ་གར་མཁས་པའི་ལུང་དང་འགལ།་་་་་དེས་ན་ཧ། རང་གི་ཁས་བླངས་པའི་བོད་གཞུང་དང་འགལ།་་་་་གཞུང་ལས། དེའི་དགོངས་པའང་དཔྱད་དུ་ཡོད་པའོ།་་་་་འོན་ཀྱང་། །གཉིས་པ་གནས་ལུགས་ཀྱི་འདོད་ཚུལ་དོན་དམ་དང་འགལ་བ་ལ་བཞི་སྟེ། ངེས་དོན་གྱི་གཞུང་དང་འགལ་བ།་་་་་དོན་དམ། དངོས་སྨྲ་འགོག་པའི་རིགས་པ་དང་འགལ་བ།་་་་་སངས་རྒྱས། མདོ་སྡེ་སྔ་ཕྱིའི་དོགས་སྤོང་དང་འགལ་བ།་་་་་ཤས། མདོ་རྒྱུད་བསྟན་བཅོས་ཀྱི་དགོངས་པར་མི་འཐད་པའོ།་་་་་ཆོས་དབྱིངས། །གཉིས་པ་ལམ་གྱི་སྐབས་ལ་གཉིས་ཏེ། ལམ་གྱི་རྣམ་གཞག་སྤྱིར་བསྟན། སྡོམ་གསུམ་གྱི་ལམ་སོ་སོར་བཤད་པའོ། །དང་པོ་ལ་གཉིས་ཏེ། ཕ་རོལ་ཏུ་ཕྱིན་པའི་ལམ་གྱི་འདོད་ཚུལ།་་་་་ལམ་ལ། རྡོ་རྗེ་ཐེག་པའི་ལམ་གྱི་འདོད་ཚུལ་ལོ།་་་་་ཕ་རོལ། །གཉིས་པ་ལ་གསུམ་སྟེ། སོ་ཐར་གྱི་སྡོམ་པའི་སྐབས། བྱང་སེམས་ཀྱི་སྡོམ་པའི་སྐབས། རིག་པ་འཛིན་པའི་སྡོམ་པའི་སྐབས་སོ། །དང་པོ་ལ་གཉིས་ཏེ། ནོར་བའི་མཐའ་བཀག མ་ནོར་བའི་གནད་བསྟན་པའོ།་་་་་དེས་ན་བྱང་། །དང་པོ་ལ་གཉིས་ཏེ། ངོ་བོ་ལ་ལོག་རྟོག་དགག ཆོ་ག་ལ་ལོག་རྟོག་དགག་པའོ། །དང་པོ་ལ་བཞི་སྟེ། ཉན་ཐོས་པའི་ལུགས་ངེས་དོན་དུ་འཛིན་པ་དགག་་་་་དེ་ལ་ཁ། སོ་ཐར་ལ་ངེས་འབྱུང་གིས་མ་ཁྱབ་པ་དགག་་་་་ལ་ལ་སོ། སོ་ཐར་གྱི་ངོ་བོ་ལ་ལོག་རྟོག་དགག་་་་་ཁ་ཅིག་སོ། སྤྱིའི་ངོ་བོ་བྱེ་བྲག་ལ་སྦྱར་བ་དགག་པའོ།་་་་་ལ་ལ་གཞན། །གཉིས་པ་ལ་གཉིས་ཏེ། སྒྲུབ་བྱེད་ཀྱི་ཚོགས་ལ་འཁྲུལ་པ་དགག་་་་་འགའ་ཞིག བསྒྲུབ་བྱའི་གྲངས་ལ་འཁྲུལ་པ་དགག་པའོ།་་་་་ལ་ལ་བརྟེན། །གཉིས་པ་བྱང་སེམས་ཀྱི་སྡོམ་པའི་སྐབས་ལ་བཞི་སྟེ། རྣམ་གཞག་སྤྱིར་བསྟན།་་་་་ཕ་རོལ། ཉམས་ལེན་གྱི་གཙོ་བོ་ངོས་གཟུང་།་་་་་དེ་ཡི། དེ་ལ་ལོག་པར་རྟོག་པ་དགག གནད་ཀྱི་དོན་བསྡུས་ཏེ་བསྟན་པའོ།་་་་་མདོར་ན། །གསུམ་པ་ལ་གཉིས་ཏེ། སྤྱོད་པ་བདག་གཞན་བརྗེ་བ་ལ་ལོག་རྟོག་དགག ལྟ་བ་མཐའ་བཞིའི་སྤྲོས་བྲལ་ལ་ལོག་རྟོག་དགག་པའོ། །དང་པོ་ལ་གསུམ་སྟེ། ཕྱོགས་སྔ་མ་བརྗོད།་་་་་དེ་ལ་ཁ། དེ་དགག མ་འཁྲུལ་བའི་གནད་བསྟན་པའོ། །བར་པ་ལ་གསུམ་སྟེ། མགོ་མཚུངས་ཀྱི་རིགས་པས་དགག་་་་་འོ་ན། ཁས་བླངས་འགལ་བས་དགག་་་་་བློ་ལ། ལུང་དང་འགལ་བས་དགག་པའོ།་་་་་སངས་རྒྱས། །གསུམ་པ་མ་འཁྲུལ་བའི་གནད་བསྟན་པ་ལ་གསུམ་སྟེ། ཕ་རོལ་ཏུ་ཕྱིན་པའི་བཀའ་བབས་ལ་བཞུགས་པ།་་་་་མདོར་ན་བློ། རྡོ་རྗེ་ཐེག་པའི་བཀའ་བབས་ལ་བཞུགས་པ།་་་་་ས་སྐྱའི། དེ་གཉིས་དགོངས་པ་གཅིག་པས་བསྟན་པའི་སྙིང་པོ་ཡིན་པའོ།་་་་་དེ་དང་། །གཉིས་པ་ལྟ་བ་མཐའ་བཞིའི་སྤྲོས་བྲལ་ལ་ལོག་རྟོག་དགག་པ་ལ་གཉིས་ཏེ། ཐོས་བསམ་གྱིས་ངེས་ཤེས་བསྐྱེད་ཚུལ་ལ་ལོག་རྟོག་དགག བསྒོམས་པས་ཉམས་སུ་བླང་ཚུལ་ལ་ལོག་རྟོག་དགག་པའོ། །དང་པོ་ལ་བཞི་སྟེ། དོན་དམ་པར་མཐའ་བཞིའི་སྤྲོས་བྲལ་མི་འདོད་པར་དགག ཀུན་རྫོབ་མཐའ་བཞིའི་སྤྲོས་བྲལ་དུ་སྨྲ་བ་དགག བྱེད་པའི་སྐྱེས་བུའི་རྣམ་གྲངས་ལ་ཡོད་མེད་སོ་སོར་ཕྱེ་བ་དགག ཆོས་དང་གང་ཟག་གི་བདག་ཐ་སྙད་དུ་ཡོད་པ་དགག་པའོ། །དང་པོ་ལ་གཉིས་ཏེ། ཕྱོགས་སྔ་མ་བརྗོད་པ་དང་།་་་་་ཁ་ཅིག་མཐའ། དེ་དགག་པའོ། །འདི་ལ་གཉིས་ཏེ། དགག་པར་དམ་བཅའ་བ་དང་།་་་་་ལྟ་བའི། དགག་པ་དངོས་སོ། །འདི་ལ་ལྔ་སྟེ། མཐའ་བཞིའི་སྤྲོས་བྲལ་རྒྱ་ནག་པའི་ལྟ་བར་འདོད་པ་དགག བདེན་པ་བཀག་ཙམ་ལྟ་བ་མཐར་ཐུག་ཏུ་འདོད་པ་དགག་་་་་བདེན་པ་བཀག ཐེག་པ་གསུམ་གྱི་རྟོགས་བྱའི་ལྟ་བ་ལ་ཁྱད་པར་མེད་པ་དགག ཐལ་རང་གཉིས་ཀྱི་དོན་དམ་གྱི་ལྟ་བ་ལ་ཁྱད་པར་ཡོད་པ་དགག དབུ་མའི་ལྟ་བ་འཚོལ་བའི་ཚེ་དགག་པ་གཉིས་ཀྱི་རྣལ་མ་གོ་བ་དགག་པའོ། །དང་པོ་ལ་གཉིས་ཏེ། རིགས་པས་དཔྱད་པ་དང་མ་དཔྱད་པའི་ཁས་ལེན་ཚུལ་མི་མཚུངས་པར་བསྟན།་་་་་རྒྱ་ནག དེ་གཉིས་མཚུངས་ན་ཧ་ཅང་ཐལ་བའོ། །འདི་ལ་གསུམ་སྟེ། དཀོན་མཆོག་བརྩེགས་པའི་མདོ་ལ་ཧ་ཅང་ཐལ་བ།་་་་་གཞན་ཡང་། ཏིང་ངེ་འཛིན་རྒྱལ་པོ་སོགས་ལ་ཧ་ཅང་ཐལ་བ།་་་་་དེ་བཞིན། བསྟན་བཅོས་ཆེན་པོ་རྣམས་ལ་ཧ་ཅང་ཐལ་བའོ། །འདི་ལ་གཉིས་ཏེ། ཧ་ཅང་ཐལ་བ་དངོས།་་་་་མགོན་པོ། དེའི་ཉེས་སྤོང་གི་ལན་དགག་པའོ། །འདི་ལ་གཉིས་ཏེ། ཡོད་མིན་མེད་མིན་བདེན་གཉིས་ལ་འཆད་ན་ཁས་བླངས་འགལ་བ།་་་་་དེ་ལ་ཡོད། ཡོད་མེད་སོགས་བཞི་པོ་ཆོས་ཅན་ལ་འདོད་ན་གཞུང་དང་འགལ་བའོ།་་་་་ཁ་ཅིག་ཡོད། །གསུམ་པ་ཐེག་པ་གསུམ་པོ་རྟོགས་བྱའི་ལྟ་བ་ལ་ཁྱད་པར་མེད་པ་དགག་པ་ལ་གཉིས་ཏེ། ལུང་དང་འགལ་བ། རིགས་པ་དང་འགལ་བའོ།་་་་་རིགས་པས། །དང་པོ་ལ་གཉིས་ཏེ། བྱམས་མགོན་གྱི་ལུང་དང་འགལ་བ།་་་་་ཐེག་གསུམ། ཀླུ་སྒྲུབ་ཡབ་སྲས་ཀྱི་ལུང་དང་འགལ་བའོ།་་་་་ཀླུ་སྒྲུབ། །བཞི་པ་ཐལ་རང་གཉིས་ཀྱི་དོན་དམ་གྱི་ལྟ་བ་ལ་ཁྱད་པར་ཡོད་པ་དགག་པ་ལ་གསུམ་སྟེ། རང་རྒྱུད་པའི་དགག་བྱ་འགོག་ཚུལ་ཁས་བླངས་དང་འགལ་བ།་་་་་བློ་ལ། ཐལ་འགྱུར་བའི་དགག་བྱ་འགོག་ཚུལ་རིགས་པ་དང་འགལ་བ། ཞེན་ཡུལ་དགག་བྱར་བྱེད་པ་ལོག་རྟོག་ཡིན་ན་ཧ་ཅང་ཐལ་བའོ། །གཉིས་པ་ལ་གཉིས་ཏེ། ཐ་སྙད་དུ་མ་རྙེད་པ་ཡིན་ན་གཞུང་དང་འགལ་བ།་་་་་བཏགས་དོན། དོན་དམ་དུ་མ་རྙེད་པ་ཡིན་ན་ཁྱད་ཆོས་སུ་མི་རུང་བའོ།་་་་་དམ་པའི། །གསུམ་པ་ལ་བཞི་སྟེ། རྒྱ་བོད་ཀྱི་མཁས་གྲུབ་ལ་སྐུར་བ་བཏབ་པར་ཐལ་བ།་་་་་བློ་ཡིས། ཞེན་ཡུལ་བདེན་གྲུབ་འགོག་ཏུ་མི་རུང་བར་ཐལ་བ།་་་་་གཅིག་དང་། གནོད་བཅས་ཐུག་མེད་རྟོག་པ་ལ་སྐྱོན་དུ་མི་འགྱུར་བ།་་་་་ཅི་སྲིད། འཕགས་པའི་མཉམ་གཞག་ལ་དེ་དག་མེད་པའི་རྒྱུ་མཚན་ནོ།་་་་་འོན་ཀྱང་། །ལྔ་པ་དབུ་མའི་ལྟ་བ་འཚོལ་བའི་ཚེ་དགག་པ་གཉིས་ཀྱི་རྣལ་མ་གོ་བ་དགག་པ་ལ་གཉིས་ཏེ། ལུང་དང་འགལ་བ།་་་་་རིགས་པས། རིགས་པ་དང་འགལ་བའོ།་་་་་དབུ་མའི། །གཉིས་པ་ཀུན་རྫོབ་མཐའ་བཞིའི་སྤྲོས་བྲལ་དུ་སྨྲ་བ་དགག་པ་ལ་གཉིས་ཏེ། ཕྱོགས་སྔ་མ་བརྗོད།་་་་་ཁ་ཅིག་ཐ། དེ་དགག་པའོ། །འདི་ལ་བཞི་སྟེ། ལུང་དང་འགལ་བ།་་་་་འདི་ནི། རིགས་པ་དང་འགལ་བ།་་་་་རིགས་པས། མྱོང་བ་དང་འགལ་བ།་་་་་མྱོང་བ། ཁས་ལེན་ཚུལ་སོ་སོར་དབྱེ་བའོ།་་་་་ཀུན་རྫོབ། །གསུམ་པ་བྱེད་པའི་སྐྱེས་བུའི་རྣམ་གྲངས་ལ་ཡོད་མེད་སོ་སོར་དབྱེ་བ་དགག་པ་ལ་གཉིས་ཏེ། ཕྱོགས་སྔ་མ་བརྗོད།་་་་་ལ་ལ། དེ་དགག་པའོ། །འདི་ལ་བཞི་སྟེ། ཧ་ཅང་ཐལ་བས་དགག རང་གི་སྒྲུབ་བྱེད་མི་འཐད།་་་་་སྒྲུབ་བྱེད། གཞན་ལ་སུན་འབྱིན་མི་འཐད།་་་་་གཞན་ལ། ཚིག་དོན་དམ་འདྲེས་པར་གཟུང་བར་གདམས་པའོ།་་་་་ཆོས་དང་། །དང་པོ་ལ་གཉིས་ཏེ། ཧ་ཅང་ཐལ་བ་འགོད།་་་་་འོ་ན། དེ་ཉིད་འཇུག་པའི་རྒྱུ་མཚན་བཤད་པའོ། །འདི་ལ་གསུམ་སྟེ། མདོ་ལས་བྱེད་པའི་སྐྱེས་བུ་བཅུ་གཉིས་རྣམ་གྲངས་སུ་གསུངས་པའི་ཚུལ།་་་་་དེའང་། དེ་ཉིད་འཇུག་པའི་གཞི་ཀླུ་སྒྲུབ་ཀྱིས་ངོས་གཟུང་ཚུལ།་་་་་དེ་དོན། དེ་ཉིད་འཇོག་ཚུལ་ཟླ་བས་རྣམ་པར་གཞག་པའོ།་་་་་དེ་ཉིད། །བཞི་པ་ཆོས་དང་གང་ཟག་གི་བདག་ཐ་སྙད་དུ་ཡོད་པ་དགག་པ་ལ་གཉིས་ཏེ། འདོད་པ་བརྗོད།་་་་་ལ་ལ་གང་། སུན་འབྱིན་བཤད་པའོ། །འདི་ལ་གསུམ་སྟེ། གཞུང་ལུགས་ཀྱི་དགོངས་པ་མ་ཡིན་པ།་་་་་གཉིས་པོ། མགོ་མཚུངས་ཀྱི་རིགས་པས་དགག་པ།་་་་་གཞན་དུ། སྒྲུབ་བྱེད་བློ་གྲོས་འཆལ་བའི་རྟགས་སུ་བསྟན་པའོ།་་་་་སྒྲུབ་བྱེད། །གཉིས་པ་བསྒོམས་པས་ཉམས་སུ་བླངས་ཚུལ་ལ་ལོག་རྟོག་དགག་པ་ལ་གཉིས་ཏེ། ལོག་རྟོག་བརྗོད།་་་་་ཁ་ཅིག་དབུ། སུན་འབྱིན་བཤད་པའོ། །འདི་ལ་ལྔ་སྟེ། གྲུབ་མཐའ་བཞིའི་ལུགས་མིན་པ།་་་་་བདག་ལྟའི། དུས་གསུམ་མཁྱེན་པས་སྔར་བཀག་པ།་་་་་འདི་ཉིད། ཐོས་བསམ་དོན་མེད་དུ་འགྱུར་བ།་་་་་ང་མེད། བསྒོམ་པའི་གནད་འཁྲུལ་པ།་་་་་འདི་འདྲ། སྨད་པའི་གནས་སུ་བསྟན་པའོ།་་་་་ཀྱེ་མ། །གསུམ་པ་རིག་འཛིན་སྡོམ་པའི་སྐབས་ལ་གསུམ་སྟེ། སྨིན་གྲོལ་གྱི་རྣམ་གཞག་སྤྱིར་བསྟན།་་་་་རིག་འཛིན། །དེ་ཉིད་རྣམ་དག་ཏུ་བསྒྲུབ་པ་རྒྱས་པར་བཤད། གྲུབ་པའི་འབྲས་བུ་བསྡུས་ཏེ་བསྟན་པའོ།་་་་་རིམ། །གཉིས་པ་ལ་གཉིས་ཏེ། ལམ་གྱི་གཙོ་བོ་རྣམ་དག་ཏུ་བསྒྲུབ། ལམ་གྱི་ཡན་ལག་རྣམ་དག་ཏུ་བསྒྲུབ་པའོ། །དང་པོ་ལ་གཉིས་ཏེ། སྨིན་བྱེད་རྣམ་དག་ཏུ་བསྒྲུབ་པ། གྲོལ་བྱེད་རྣམ་དག་ཏུ་བསྒྲུབ་པའོ། །དང་པོ་ལ་གསུམ་སྟེ། རྒྱུད་སྡེ་བཞིའི་སྨིན་བྱེད་སྤྱིར་བསྟན།་་་་་སྨིན་བྱེད། འཁྲུལ་པ་དགག་པ་བྱེ་བྲག་ཏུ་བཤད། དབང་ལས་ཐོབ་པའི་དམ་ཚིག་ལ་འཁྲུལ་པ་དགག་པའོ། །གཉིས་པ་ལ་གཉིས་ཏེ། ཁས་བླངས་བརྗོད།་་་་་ཁ་ཅིག་རྒྱུད། དེ་དགག་པའོ། །འདི་ལ་ལྔ་སྟེ། གཅིག་གིས་ཀུན་ཐོབ་པ་ལ་ལུང་རིགས་ཀྱིས་གནོད།་་་་་འདི་ནི། དེའི་སྒྲུབ་བྱེད་མ་ངེས་པར་བསྟན།་་་་་རྒྱུད་ལས། བདག་འཇུག་ཙམ་གྱིས་ཆིག་བརྒྱུད་ཡིན་ན་གཞན་ལའང་མཚུངས།་་་་་སླར་ཡང་། དགོངས་འགྲེལ་མཛད་པོ་འཁྲུལ་པ་ཡིན་ན་ཧ་ཅང་ཐལ།་་་་་འཕགས་ཡུལ། དེས་ན་སོ་སོའི་དབང་ལ་ནན་ཏན་བྱ་བར་གདམས་པའོ།་་་་་དེས་ན། །གསུམ་པ་དབང་ལས་ཐོབ་པའི་དམ་ཚིག་ལ་འཁྲུལ་པ་དགག་པ་ལ་གཉིས་ཏེ། རྩ་ལྟུང་བདུན་པ་མི་བསྲུང་བ་དགག་་་་་དེང་སང་། གསུམ་པའི་ཡུལ་ལ་འཁྲུལ་པ་དགག་པའོ། །འདི་ལ་གཉིས་ཏེ། འདོད་པ་བརྗོད།་་་་་ཁ་ཅིག་སྔགས། དེ་དགག་པའོ། །འདི་ལ་གསུམ་སྟེ། བསྟན་བཅོས་ཀྱི་ཐ་སྙད་དང་འགལ་བ།་་་་་འོ་ན། རྒྱུད་ཀྱི་དོན་དང་འགལ་བ།་་་་་ཡུལ་ཆེན། འཇིག་རྟེན་གྱི་ཐ་སྙད་དང་འགལ་བའོ།་་་་་འཇིག་རྟེན་པ། གཉིས་པ་གྲོལ་བྱེད་རྣམ་དག་ཏུ་བསྒྲུབ་པ་ལ་གཉིས་ཏེ། སྔགས་ལམ་ཉམས་སུ་ལེན་པའི་ས་མཚམས་ལ་འཁྲུལ་པ་དགག རྒྱུད་སྡེ་བཞིའི་སྔགས་ལམ་གྱི་ངོ་བོ་ལ་འཁྲུལ་པ་དགག་པའོ། །དང་པོ་ལ་གཉིས་ཏེ། འདོད་པ་བརྗོད།་་་་་ཁ་ཅིག་ཐེག དེ་དགག་པའོ། །འདི་ལ་གཉིས་ཏེ། དགག་པ་མདོར་བསྟན།་་་་་འདི་ནི། དགག་པ་རྒྱས་པར་བཤད་པའོ། །འདི་ལ་གསུམ་སྟེ། དམན་ལམ་ལ་ཆོས་རྒྱུན་གྱི་ཏིང་ངེ་འཛིན་ཡོད་པ་ལུང་རིགས་དང་འགལ་བ།་་་་་མི་ཕམ། གདུལ་བྱ་ཟབ་ལམ་ཁོ་ནས་བཀྲི་བ་མདོ་རྒྱུད་དང་འགལ་བ།་་་་་ལམ་གྱི། སྔགས་ཀྱི་དཀྱིལ་འཁོར་ལ་ཐེག་དམན་དགོད་པ་རྒྱུད་སྡེ་དང་འགལ་བའོ།་་་་་རྡོ་རྗེ། །གཉིས་པ་རྒྱུད་སྡེ་བཞིའི་སྔགས་ལམ་གྱི་ངོ་བོ་ལ་འཁྲུལ་པ་དགག་པ་ལ་གཉིས་ཏེ། རྒྱུད་སྡེ་འོག་མ་གསུམ་གྱི་ཉམས་ལེན་ལ་འཁྲུལ་པ་དགག རྣལ་འབྱོར་ཆེན་པོའི་ཉམས་ལེན་ལ་འཁྲུལ་པ་དགག་པའོ། །དང་པོ་ལ་གསུམ། བྱ་སྤྱོད་ཀྱི་བསྐྱེད་ཆོག་ལ་འཁྲུལ་པ་དགག རྣལ་འབྱོར་རྒྱུད་ཀྱི་ལྷ་ལ་འཁྲུལ་པ་དགག ཐུན་མོང་དུ་ལམ་ལ་འཁྲུལ་པ་དགག་པའོ། །དང་པོ་ལ་གཉིས་ཏེ། འདོད་པ་བརྗོད།་་་་་ཁ་ཅིག་བྱ། དེ་དགག་པའོ། །འདི་ལ་གསུམ་སྟེ། གནོད་བྱེད་བརྗོད།་་་་་སྤྱོད་རྒྱུད། སྒྲུབ་བྱེད་དགག་་་་་སྐྱོན་སྤོང་། སྐྱོན་སྤོང་མི་འཐད་པའོ། །འདི་ལ་གཉིས་ཏེ། བལྟས་པའི་བདེ་བ་ལམ་བྱེད་ཀྱིས་མི་འགྲུབ།་་་་་བལྟས་པའི། གཞིའི་དོན་གྱིས་མི་འགྲུབ་པའོ།་་་་་རྒྱུད་སྡེ། །གཉིས་པ་ལ་གསུམ་སྟེ། ཕྱོགས་སྔ་མ་བརྗོད། དེ་དགག ཕན་པའི་གདམས་པ་བསྟན་པའོ།་་་་་དེས་ན། །དང་པོ་ལ་གཉིས་ཏེ། དངོས་ཀྱི་ཕྱོགས་སྔ།་་་་་ཁ་ཅིག་ངན། ཞར་བྱུང་གི་ཕྱོགས་སྔའོ།་་་་་སྨན་བླའི། །གཉིས་པ་ལ་གཉིས་ཏེ། དགག་པ་སྤྱིར་བསྟན།་་་་་འདི་དག དགག་པ་སོ་སོར་བཤད་པའོ། །འདི་ལ་གཉིས་ཏེ། དངོས་ཀྱི་ཕྱོགས་སྔ་དགག ཞར་བྱུང་གི་ཕྱོགས་སྔ་དགག་པའོ། །དང་པོ་ལ་གཉིས་ཏེ། གནོད་བྱེད་བརྗོད།་་་་་ཁྱད་པར། སྒྲུབ་བྱེད་དགག་པའོ། །འདི་ལ་དྲུག་སྟེ། དམ་བཅའ་མི་འགྲུབ།་་་་་སྒྲུབ་བྱེད། མ་ཟིན་པའི་སྒྲོས་ཀྱིས་མི་གྲུབ།་་་་་རྗེ་བཙུན། ཚུལ་སྟོན་པས་མི་འགྲུབ།་་་་་སྲོག་སྙིང་། འཇིག་རྟེན་མིང་གིས་མི་འགྲུབ།་་་་་འཇིག་རྟེན། རྒྱུད་གསུངས་པའི་འཁོར་གྱིས་མི་འགྲུབ།་་་་་སྟོན་པས། རྒྱུད་སྡེ་གཞན་གྱིས་མི་འགྲུབ་པའོ།་་་་་དཔལ་མཆོག །གཉིས་པ་ཞར་བྱུང་གི་ཕྱོགས་སྔ་དགག་པ་ལ་གསུམ་སྟེ། སྨན་བླའི་དཀྱིལ་འཁོར་གྱི་ལྷ་འཇིག་རྟེན་པར་མི་འཐད།་་་་་སྨན་བླའི། འཇིག་བྱེད་ཀྱི་དཀྱིལ་འཁོར་གྱི་ལྷ་འཇིག་རྟེན་པར་མི་འཐད།་་་་་དོན་ཡོད། སྲུང་མ་ཁྱད་པར་ཅན་འཇིག་རྟེན་པར་མི་འཐད་པའོ།་་་་་འདོད་ཁམས། །གསུམ་པ་ལ་གཉིས་ཏེ། ཕྱོགས་སྔ་མ་བརྗོད།་་་་་ལ་ལ་རྒྱུད། དེ་དགག་པའོ། །འདི་ལ་གསུམ་སྟེ། མགོ་མཚུངས་ཀྱི་རིགས་པས་དགག་་་་་འོ་ན། དངོས་པོའི་རིགས་པས་དགག་་་་་དབང་བསྐུར། སྒྲུབ་བྱེད་མ་གྲུབ་པར་བསྟན་པའོ།་་་་་བློ་ཡིས། །གཉིས་པ་རྣལ་འབྱོར་ཆེན་པོའི་ལམ་ལ་འཁྲུལ་པ་དགག་པ་ལ་གཉིས་ཏེ། སྣང་བ་ལྷ་རུ་མི་སྒོམ་པ་དགག བསྒོམ་པའི་གཞི་ལ་འཁྲུལ་པ་དགག་པའོ། །དང་པོ་ལ་གཉིས་ཏེ། ཕྱོགས་སྔ་མ་བརྗོད།་་་་་ཁ་ཅིག་བསྐྱེད། དེ་དགག་པའོ། །འདི་ལ་གཉིས་ཏེ། དགག་དགོས་པས་དགག་པར་དམ་བཅའ་བ།་་་་་འདི་ནི། འགོག་བྱེད་ཀྱི་ལུང་རིགས་བཤད་པའོ། །འདི་ལ་གསུམ་སྟེ། ལུང་དང་འགལ་བ།་་་་་དེ་འང་། རིགས་པ་དང་འགལ་བ།་་་་་སྣང་བ། ཁས་བླངས་འགལ་བ་གཞན་དུ་བཀག་ཟིན་པའོ།་་་་་གཞན་ཡང་། །གཉིས་པ་བསྒོམ་པའི་གཞི་ལ་འཁྲུལ་པ་དགག་པ་ལ་གཉིས་ཏེ། ཕྱོགས་སྔ་མ་བརྗོད།་་་་་ཁ་ཅིག་སྣང་། དེ་དགག་པའོ། །འདི་ལ་གཉིས་ཏེ། མདོར་བསྟན།་་་་་འདི་ལ། རྒྱས་པར་བཤད་པའོ། །འདི་ལ་གསུམ་སྟེ། ལུང་དང་འགལ་བ།་་་་་ལུང་འགལ། རིགས་པ་དང་འགལ་བ།་་་་་རིགས་པས། ཁས་བླངས་དང་འགལ་བའོ།་་་་་ཁས་བླངས། །གཉིས་པ་ལམ་གྱི་ཡན་ལག་རྣམ་དག་ཏུ་བསྒྲུབ་པ་ལ་གཉིས་ཏེ། དཔྱད་པ་བརྗོད་པར་དམ་བཅའ་བ།་་་་་ད་ནི། དཔྱད་པ་ཞིབ་མོར་བརྗོད་པའོ། །འདི་ལ་དྲུག་སྟེ། སྦྱིན་སྲེག་གི་རྫས་སྔགས་ལ་དཔྱད་པ།་་་་་ལྷ་རྣམ། གཏོར་མགྲོན་གྱི་གཤེགས་ཚུལ་ལ་དཔྱད་པ།་་་་་ཁ་ཅིག དཀྱིལ་འཁོར་གྱི་བཀོད་པ་ལ་དཔྱད་པ། གཤིན་པོ་རྗེས་འཛིན་ལ་དཔྱད་པ།་་་་་ཁ་ཅིག་ངན། ཕྱག་མཆོད་ཀྱི་ཡུལ་ལ་དཔྱད་པ།་་་་་དཀྱིལའཁོར། རྟེན་གྱི་གཟུངས་བརྫོང་ལ་དཔྱད་པའོ། །གསུམ་པ་ལ་གཉིས་ཏེ། མགོ་མཇུག་བཟློག་པ་དགག་་་་་མི་འཁྲུགས། མདུན་རྒྱབ་བཟློག་པ་དགག་པའོ།་་་་་སྨན་བླའི། །དྲུག་པ་ལ་གཉིས་ཏེ། གཟུངས་སྒྲིལ་ཚུལ་ལ་དཔྱད།་་་་་རྟེན་གྱི། འཁོར་ལོའི་སྟེང་འོག་ལ་དཔྱད་པའོ།་་་་་གནོད་སྦྱིན། །གསུམ་པ་འབྲས་བུའི་སྐབས་ལ་བཞི་སྟེ། འབྲས་བུ་འགྲུབ་ཚུལ་གྱི་རྣམ་གཞག་སྤྱིར་བསྟན།་་་་་དེ་ལྟར། ལོག་རྟོག་དགག་པ་བྱེ་བྲག་ཏུ་བཤད། འབྲས་བུའི་ངོ་བོ་རྣམ་པར་གཞག་པས་གནད་ཀྱི་དོན་བསྡུས་ཏེ་བསྟན་པའོ།་་་་་མདོར་ན། །གཉིས་པ་ལ་གཉིས་ཏེ། སྦས་པའི་ས་གཉིས་བཅུ་པར་འདུས་པ་དགག མཐར་ཐུག་གི་འབྲས་བུའི་མཚན་གཞི་ལ་འཁྲུལ་པ་དགག་པའོ།་་་་་ཁ་ཅིག་ཕ་རོལ། །དང་པོ་ལ་གཉིས་ཏེ། ཕྱོགས་སྔ་མ་བརྗོད།་་་་་འདི་ལ་ཁ་ཅིག དེ་དགག་པའོ། །འདི་ལ་གཉིས་ཏེ། རྫོགས་རིམ་གྱི་རླུང་སེམས་ཐིམ་ཚུལ་དང་འགལ་བ།་་་་་ཕྱི་རོལ། བསྐྱེད་རིམ་གྱི་ལྷ་བསྒོམ་ཚུལ་དང་འགལ་བའོ།་་་་་བསྐྱེད་རིམ། །གསུམ་པ་འབྲས་བུའི་ངོ་བོ་རྣམ་པར་གཞག་པ་ལ་གསུམ་སྟེ། སྡེ་སྣོད་ནས་གསུངས་པའི་འབྲས་བུའི་རྣམ་གཞག རྒྱུད་སྡེ་ལས་གསུངས་པའི་འབྲས་བུའི་རྣམ་གཞག ཐུན་མོང་དུ་མདོ་གཅིག་ལས་གསུངས་པའི་ཚུལ་ལོ།་་་་་འཇམ་དཔལ། །དང་པོ་ལ་གཉིས་ཏེ། སྐུ་གཉིས་སུ་ངེས་པ་དང་།་་་་་བྱེ་སྨྲས། སྐུ་གསུམ་དུ་ངེས་པའི་ཚུལ་ལོ།་་་་་མདོ་སྡེ། །གཉིས་པ་ལ་གཉིས་ཏེ། རྒྱུད་སྡེ་འོག་མར་བཤད་ཚུལ།་་་་་རྒྱུད་སྡེ། རྣལ་འབྱོར་ཆེན་པོར་བཤད་ཚུལ་ལོ། །འདི་ལ་གཉིས་ཏེ། སྐུ་བཞིར་གསུངས་ཚུལ།་་་་་རྣལ་འབྱོར། སྐུ་ལྔར་གསུངས་པའི་ཚུལ་ལོ།་་་་་རྣལ་འབྱོར། །གསུམ་པ་བརྩམས་པ་མཐར་ཕྱིན་པ་མཇུག་གི་དོན་ལ་གཉིས་ཏེ། ཅི་ལྟར་བཤད་པའི་ཚུལ། གང་ཟག་གང་གིས་བཤད་པའོ།་་་་་སྡོམ་པ། །དང་པོ་ལ་བདུན་ཏེ། རྒྱུ་གང་གིས་བཤད་པ།་་་་་དེ་ལྟར། རྐྱེན་གང་ལ་བརྟེན་ནས་བཤད་པ།་་་་་རྒྱལ་ནས། དགོས་པ་གང་གི་ཕྱིར་བཤད་པ།་་་་་དེ་དག བཤད་པ་རང་གི་ངོ་བོ།་་་་་ཕྱོགས་ཞེན། དེ་ལ་གཞན་འཇུག་པར་རིགས་པ།་་་་་དེ་སླད། བཤད་པའི་དགེ་བ་བྱང་ཆུབ་ཏུ་བསྔོ་བ།་་་་་བསོད་ནམས། སྲུང་མ་ལ་ཕྲིན་ལས་འཆོལ་བའོ།་་་་་གང་སྐུ། སྡོམ་པ་གསུམ་གྱི་རབ་ཏུ་དབྱེ་བའི་ཁ་སྐོང་གཞི་ལམ་འབྲས་གསུམ་གསལ་བར་བྱེད་པའི་ལེགས་བཤད་འོད་ཀྱི་སྣང་བའི་བསྡུས་དོན་འདིའང་རྩ་བའི་རྩོམ་པ་པོ་དེ་ཉིད་ཀྱིས་ཐུབ་བསྟན་རྣམ་རྒྱལ་དུ་བྲིས་བའི་ཡི་གེ་པ་ནི་གཞོན་ནུ་བཟང་པོའོ།། ༈ །།འདི་བསྒྲུབ་པ་ལས་བྱུང་བ་ཡི། །དགེ་བ་གང་དང་གང་ཐོབ་པ། །དེས་ནི་སྐྱེ་བོ་ཐམས་ཅད་ཀྱིས། །བདེ་གཤེགས་ཤེས་རབ་མྱུར་ཐོབ་ཤོག །འགྲོ་བའི་སྡུག་བསྔལ་སྨན་གཅིག་པུ། །བདེ་བ་ཐམས་ཅད་འབྱུང་བའི་གནས། །བསྟན་པ་རྙེད་དང་བཀུར་སྟི་དང་། །བཅས་ཏེ་ཡུན་རིང་གནས་གྱུར་ཅིག །དགེའོ།། དགེའོ།། དགེའོ།། །། ༈ བལ་ཡུལ་མཆོད་རྟེན་ཉེ་འདབས་ནས་རྒྱལ་ཡོངས་ས་ཆེན་ཞེས་པ་ལས། སློབ་བུ་ཐ་ཤལ་པ་གུ་རུས་སྤེལ་བའོ།།